હેલ્થ ડેસ્ક: લસણ ઘણીવાર અંકુરિત થઈ જાય છે અને લોકો તેનો ઉપયોગ કરતાં નથી. પણ અંકુરિત લસણ સ્વાસ્થ્યની દ્રષ્ટિએ ખૂબ જ ફાયદાકારક હોય છે. નોર્મલ લસણની તુલનામાં અંકુરિત લસણમાં વધુ પ્રમાણમાં એન્ટીઓક્સીડેન્ટ્સ હોય છે. જેનાથી ઘણી બીમારીઓ સામે રક્ષણ મળે છે. અંકુરિત લસણ કોલેસ્ટ્રોલ, બીપી, કેન્સર અને હાર્ટ સંબંધી રોગોથી બચાવવામાં મદદ કરે છે. એગ્રિકલ્ચર એન્ડ ફૂડ કેમિસ્ટ્રીમાં પ્રકાશિત એક રિસર્ચ મુજબ નોર્મલ લસણની તુલનામાં અંકુરિત લસણ બીમારીઓ માટે કારગર સાબિત થાય છે. તો આજે તમે પણ જાણો અંકુરિત લસણના ફાયદા.